জর্জ সাবরা
জর্জ সাবরা (আরবি: جورج صبرة; জন্ম: ১১ জুলাই, ১৯৪৭) সিরিয়ার কাতানা জেলায় জন্মগ্রহণকারী বিশিষ্ট রাজনীতিবিদ। নভেম্বর, ২০১২ সালে সিরিয়ার বিভিন্ন দলের সমন্বয়ে প্রতিষ্ঠিত প্রধান রাজনৈতিক জোট সিরিয়ান ন্যাশনাল কাউন্সিলের সভাপতি ছিলেন। ২২ এপ্রিল, ২০১৩ তারিখে অপর্যাপ্ত আন্তর্জাতিক সহায়তার প্রতিবাদে মোয়াজ আল-খাতিব সভাপতির পদ থেকে পদত্যাগ করলে ভারপ্রাপ্ত হিসেবে তিনি তার উত্তরসূরী হন। খ্রিস্টান ব্যক্তিত্ব জর্জ সাবরা সিরীয় ডেমোক্র্যাটিক পিপল’স পার্টির সদস্য।